सांसद डॉ. करण सिंह का किया स्वागत | सांसद डॉ. करण सिंह का किया स्वागत - Khairthal News,खैरथल न्यूज़,खैरथल समाचार
सांसद डॉ. करण सिंह का किया स्वागत
Khairthal News - खैरथल | अलवर जिले के नवनिर्वाचित सांसद डाॅ . करण सिंह यादव का शुक्रवार को कस्बे में पहुंचने पर कांग्रेस...
Feb 17, 2018, 05:10 AM IST
खैरथल | अलवर जिले के नवनिर्वाचित सांसद डाॅ . करण सिंह यादव का शुक्रवार को कस्बे में पहुंचने पर कांग्रेस कार्यकर्ताओं की ओर से जोरदार स्वागत किया गया। खैरथल गांव में अनेक कांग्रेस कार्यकर्ताओं की ओर से डाॅ . करण सिंह यादव के जीत पर प्रथम बार खैरथल पहुंचने पर उत्साह के साथ स्वागत किया गया। इसके बाद हेमू कालाणी चौक पर कांग्रेस अल्पसंख्यक प्रकोष्ठ के जिला महासचिव महेंद्रपाल सिंह उर्फ टिंकू सरदार के नेतृत्व में अनेक कांग्रेसी कार्यकर्ताओं की ओर से स्वागत किया गया। डाॅ . करण सिंह ने अपने शेष रहे कार्यकाल में सांसद कोटे के तहत स्वीकृत राशि से अधिकतम विकास कार्य कराने की बात कही। खैरथल आगमन के दौरान अलवर लोकसभा उपचुनाव में प्रचार कार्य के दौरान एक वाहन की चपेट में आने से घायल हुए एक पार्टी कार्यकर्ता पवन वासु के घर जाकर सांसद ने हालचाल पूछे। इस मौके पर जिला कांग्रेस कमेटी महासचिव बलराम यादव, अशोक डाटा, पूर्व सरपंच हेमराम, पार्षद विक्की चौधरी, जयप्रकाश हेड़ाऊ, नारायण छंगाणी, सुरेश वासु, टिंकू सरदार, मेहरदीन खान, फतेह मोहम्मद, कपिल शर्मा, हिमांशु शर्मा, मकिया, वरूण डाटा, पवन वासू, प्यारा सिंह, कबूल सिंह, गोपीराम, हरविन्द्र सिंह, जयसिंह, चिम्मन सिंह सहित अनेक कार्यकर्ता मौजूद रहे ।
हरसौली : कस्बे में शुक्रवार को आयोजित एक निजी कार्यक्रम में भाग लेने आए अलवर सांसद डा. कर्णसिंह यादव का कांग्रेस कार्यकर्ताओं ने स्वागत किया। इस मौके पर जिला महासचिव बलराम यादव, जिला आईटी सैल प्रभारी मेहरदीन खान, प्रदेश उपाध्यक्ष कुंदन लाल शर्मा, कपिल शर्मा, पूर्ण दादा, नेत्रपाल दहिया, सरपंच वीरसिंह, सेवादल संगठक अनिल रोहिल्ला, बबलू शर्मा, मुकेश चौधरी, रवींद्र काला, सूबेसिंह सहित अनेक कांग्रेस कार्यकर्ता मौजूद थे।
सांसद डॉ. करण सिंह का स्वागत करते कांग्रेस कार्यकर्ता।